22 Μαϊου 2014

**“Αναπτύσσοντας το οικοσύστημα της καινοτομίας”**

Με την ευκαιρία της 4ης Τακτικής Γενικής του Συνέλευσης, ο ΣΕΚΕΕ σας προσκαλεί σε εκδήλωση, στον κόμβο καινοτομίας και επιχειρηματικότητας InnovAthens («Τεχνόπολις» Δήμου Αθηναίων, Πειραιώς 100, Αθήνα) την Πέμπτη 29 Μαϊου 2014, ως ακολούθως:

|  |  |
| --- | --- |
| **17:30** | Εικόνες από την έκθεση Mobile World Congress 2014: μοιραζόμαστε εμπειρίες |
| **18:30** | «Η στρατηγική & οι πολιτικές για την καινοτομία και τη νέα επιχειρηματικότητα» από τον συντονιστή καινοτομίας του ΥπΑν Ι. Παπαδόπουλο  «Τομεακό σχέδιο ΤΠΕ – ΕΣΠΑ 2014-2020» από τον συντονιστή Τομεακής Ομάδας Σχεδιασμού ΤΠΕ για το Ε.Π. ΕΠΑΝΕΚ & Ειδικό Σύμβουλο του ΥπΑν σε θέματα ΤΠΕ κ. Ι. Δημητριάδη |
| **20:30** | ΣΕΚΕΕ: μια μεγάλη παρέα διασκεδάζει!  dress code: casual  mode: relaxing over a glass of wine |

Ο Σύνδεσμος Εταιρειών Κινητών Εφαρμογών Ελλάδος (ΣΕΚΕΕ) εκπροσωπεί έναν δυναμικό εξωστρεφή κλάδο με περισσότερες από 80 επιχειρήσεις υψηλής τεχνολογίας οι οποίες δημιουργούν εφαρμογές και υπηρεσίες προστιθέμενης αξίας στις νέες κινητές συσκευές. Οι δραστηριότητές τους εκτείνονται από την ανάπτυξη εφαρμογών που απευθύνονται στους τελικούς χρήστες αλλά και τις υπηρεσίες στους τηλεπικοινωνιακούς παρόχους, μέχρι στην παροχή καινοτόμων υπηρεσιών επικοινωνίας, περιεχομένου και εφαρμογών, στο mobile marketing, κ.α.

Ο ΣΕΚΕΕ έρχεται να τονώσει την καινοτομική δραστηριότητα μέσω της στενής συνεργασίας μεταξύ των επιχειρήσεων και των φορέων που δραστηριοποιούνται στο χώρο των κινητών εφαρμογών, με στόχο την επιχειρηματική τους ανέλιξη και αναγνώριση σε παγκόσμιο επίπεδο.

Το όραμα του ΣΕΚΕΕ είναι να ενώσει τις δυνάμεις των πρωτοπόρων και καινοτόμων ελληνικών εταιρειών στον τομέα των mobile applications, με στόχο την εξωστρεφή ανάπτυξη του κλάδου που θα επιφέρει οικονομική άνθιση για τη χώρα και διάχυση εξειδικευμένης τεχνογνωσίας.

Ο κόμβος καινοτομίας αναπτύσσεται από την «Τεχνόπολις» του Δήμου Αθηναίων, σε συνεργασία με τις ενώσεις καινοτομικών και εξωστρεφών επιχειρήσεων: ΣΕΚΕΕ (εφαρμογών σε κινητές συσκευές), ΕΝΕΒΗ (Μικροηλεκτρονικής), HBio (Βιο-Ιατρικής Τεχνολογίας), ΕΒΙΔΙΤΕ (Αεροδιαστημικής), ΕΛΛΑΚ (Ελεύθερου Λογισμικού/Λογισμικού Ανοιχτού Κώδικα) και ΕΕΝΕ (Νεοφυών επιχειρήσεων/Startups), των καινοτομικών φορέων της ερευνητικής και ακαδημαϊκής κοινότητας και με στρατηγικό συνεργάτη τη Samsung, με τους οποίους σχεδιάζει δράσεις οι οποίες θα φιλοξενηθούν στον κόμβο καινοτομίας στην επόμενη διετία. Το ΙΝΝOVATHENS θα λειτουργήσει ως σημείο στήριξης της επιχειρηματικότητας και της καινοτομίας στο κέντρο της Αθήνας, σε έναν χώρο με 600.000 επισκέπτες το έτος και με ιδιαίτερους συμβολισμούς σε σχέση με την τη βιομηχανική ανάπτυξη και τον πολιτισμό.  **Η συνεργασία με ενώσεις επιχειρήσεων, συλλογικούς φορείς και με την ερευνητική και ακαδημαϊκή κοινότητα, αποτελεί κρίσιμο παράγοντα επιτυχίας για την υλοποίηση του εγχειρήματος.**